ສາຍການບິນນາໆຊາດ ​ເລີ້ມຫ້າມ ​ຫີບ​ເຄຶ່ອງທີ່ຖືກ ກວດກາແລ້ວ ຈຳນວນນຶ່ງ ຈາກນະຄອນໄຄໂຣ
“ພວກ​ເຮົາ​ບໍ່​ຮູ້​ເປັນ​ທີ່​ແນ່ນອນ​ວ່າ ​ແມ່ນ​ລະ​ເບີດ​ຂອງ​ພວກ​ກໍ່​ການ​ຮ້າຍ ຊຶ່ງຍັງ​ມີ​ການ​ສືບສວນ​​ເກີດ​ຂຶ້ນ​ຢູ່​ອີ​ຈິບ.
ສາຍການບິນນາໆຊາດ ເລີ້ມຫ້າມ ຫີບເຄຶ່ອງທີ່ຖືກກວດກາແລ້ວ ຈຳນວນໜຶ່ງຂອງສາຍການບິນ ອອກຈາກນະຄອນໄຄໂຣ ໃນວັນສຸກມື້ນີ້ ຫລັງຈາກບັນດາຜູ້ນຳໂລກຈຳນວນໜຶ່ງໄດ້ສະເໜີວ່າ ລະເບີດອາດເປັນສິ່ງທີ່ພາເຮັດໃຫ້ເຮືອບິນຣັດເຊຍຕົກລຳນີ້ ຕົກຢູ່ປະເທດອີຈິບອາທິດແລ້ວນີ້ ອັງກິດກ່າວວ່າ ຕົນຈະເລີ້ມນຳເອົາບັນດານັກ ທ່ອງທ່ຽວອັງກິດ ທີ່ຕິດຄ້າງອອກຈາກເມືອງ Sharm el-Sheikh ໃນວັນສຸກມື້ນີ້ ຫລັງຈາກມາດຈະການຄວາມປອດໄພໃໝ່ໄດ້ອອກນຳໃຊ້ກັບບັນດາເຈົ້າໜ້າທີ່ຢູ່ໃນອີຈິບ ຮວມທັງການແຍກ ຂົນສົ່ງຫີບຜູ້ໂດຍສານບັນຈຸໃສ່ເຮືອບິນລຳໃໝ່ ນາຍົກລັດຖະມົນຕີີອັງກິດ ທ່ານ Cameron ໄດ້ພົບປະໃນວັນພະຫັດວານນີ້ ທີ່ນະຄອນຫລວງ London ກັບ ປະທານນາທິບໍດີ ອີຈິບ ທ່ານ Abdel Fattah el-Sisi ພ້ອມດ້ວຍຊາວຣັດເຊຍ ກ່າວວ່າ ຫລັກຖານໃດໆທີ່ກວ່າມີ ການວາງລະເບີດຢູ່ໃນເຮືອບິນນັ້ນ ບໍ່ໄດ້ມີຫຍັງຫຼາຍໄປກວ່າການຊາລື “ພວກເຮົາບໍ່ຮູ້ເປັນທີ່ແນ່ນອນວ່າ ແມ່ນລະເບີດຂອງພວກກໍ່ການຮ້າຍ ຊຶ່ງຍັງມີການສືບສວນເກີດຂຶ້ນຢູ່ອີຈິບ ພວກເຮົາຈຳເປັນທີ່ຈະເຫັນຜົນຂອງການສືບສວນດັ່ງກ່າວ ເຫດຜົນທີ່ພວກເຮົາໄດ້ປະຕິບັດກ່ອນໜ້ານັ້ນ ກໍເພາະວ່າ ການສືບລັບ ແລະລາຍລະອຽດທີ່ພວກເຮົາມີ ໄດ້ເຮັດໃຫ້ເຮົາມີຄວາມເປັນຫ່ວງວ່າ ມັນອາດເປັນໄປຫລາຍກວ່າ ທີ່ວ່າ ບໍ່ແມ່ນ ນັ້ນຄືແມ່ນລະເບີດຂອງພວກກໍ່ການຮ້າຍ ” ໃນວັນພະຫັດວານນີ້ ປະທານາທິບໍດີ Barack Obama ກ່າວວ່າ “ອາດເປັນໄປໄດ້” ທີ່ລະເບີດໄດ້ທຳລາຍເຮືອບິນຣັດເຊຍ ແຕ່ທ່ານໄດ້ກ່າວເພີ້ມວ່າ ການສືບສວນຍັງດຳເນີນຢູ່ຕໍ່ໄປ ລັດອິສລາມໄດ້ອ້າງເອົາຄວາມຮັບຜິບຊອບ ໃນການໂຈມຕີເຮືອບິນ ພວກຫົວຮຸນແຮງຍັງບໍ່ທັນໄດ້ໃຫ້ຫລັກຖານໃດໆໜຸນຫລັງເອົາການອ້າງອີງ ດັ່ງກ່າວ ບັນດານັກທ່ອງທ່ຽວຈຳນວນໜຶ່ງພາກັນເສຍໃຈທີ່ ອຸບັດເຫດເຮືອບິນໄດ້ທຳລາຍຊື່ສຽງຂອງສະຖານທີ່ຕາກອາກາດນີ້